stanford-oval/wikipedia huggingface dataset:
אליפות אירופה בכדורסל 2001
מהלך התחרות > שלב הבתים > בית ג' (אנטליה)

| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 6 | 3 | 0 | 279 | 197 | +82 |
|  גרמניה | 5 | 2 | 1 | 263 | 245 | +18 |
|  קרואטיה | 4 | 1 | 2 | 235 | 247 | -12 |
|  אסטוניה | 3 | 0 | 3 | 198 | 286 | -88 |
|  |
| --- | --- | --- | --- |
31 באוגוסט 2001: 
| אסטוניה | 71 - 92 | גרמניה | 16:45 |
| קרואטיה | 66 - 80 | יוגוסלביה | 19:00 |
1 בספטמבר 2001: 
| יוגוסלביה | 113 - 58 | אסטוניה | 14:30 |
| גרמניה | 98 - 88 | קרואטיה | 16:45 |
2 בספטמבר 2001: 
| אסטוניה | 69 - 81 | קרואטיה | 14:30 |
| יוגוסלביה | 86 - 73 | גרמניה | 19:00 |
מהלך התחרות > שלב הבתים > בית ד' (אנטליה)

| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  רוסיה | 5 | 2 | 1 | 247 | 208 | +39 |
|  איטליה | 5 | 2 | 1 | 242 | 207 | +35 |
|  יוון | 5 | 2 | 1 | 270 | 260 | +10 |
|  בוסניה והרצגובינה | 3 | 0 | 3 | 206 | 280 | -74 |
|  |
| --- | --- | --- | --- |
31 באוגוסט 2001: 
| בוסניה והרצגובינה | 63 - 83 | רוסיה | 14:30 |
| יוון | 83 - 82 | איטליה | 21:15 |
1 בספטמבר 2001: 
| איטליה | 96 - 66 | בוסניה והרצגובינה | 19:00 |
| רוסיה | 101 - 86 | יוון | 21:15 |
2 בספטמבר 2001: 
| איטליה | 64 - 58 | רוסיה | 16:45 |
| בוסניה והרצגובינה | 77 - 101 | יוון | 21:15 |
שלב ההצלבה

|  |
| --- | --- | --- | --- | --- |
3 בספטמבר 2001: 
|  ליטא | 76 - 94 |  לטביה | אנקרה | 19:00 |
|  איטליה | 57 - 65 |  קרואטיה | אנטליה | 19:00 |
|  גרמניה | 80 - 75 |  יוון | אנטליה | 21:15 |
|  ספרד | 71 - 67 |  ישראל | אנקרה | 21:15 |
שלב ההצלבה > רבע גמר

| 0 | 1 | 2 | 3 | 4 |
| --- | --- | --- | --- | --- |
| 5 בספטמבר | טורקיה טורקיה | 87- 85 | קרואטיה קרואטיה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 5 בספטמבר | צרפת צרפת | 77- 81 | גרמניה גרמניה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 6 בספטמבר | סרביה ומונטנגרו יוגוסלביה | 114- 78 | לטביה לטביה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 6 בספטמבר | רוסיה רוסיה | 55- 62 | ספרד ספרד | איסטנבול |
שלב ההצלבה > משחקי הדירוג (5-8)

| 0 | 1 | 2 | 3 | 4 |
| --- | --- | --- | --- | --- |
| 7 בספטמבר | צרפת צרפת | 90- 79 | קרואטיה קרואטיה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 7 בספטמבר | לטביה לטביה | 81- 99 | רוסיה רוסיה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 9 בספטמבר | קרואטיה קרואטיה | 93- 91 | לטביה לטביה | מקומות 7–8 |
| 0 | 1 | 2 | 3 | 4 |
| --- | --- | --- | --- | --- |
| 9 בספטמבר | צרפת צרפת | 73- 78 | רוסיה רוסיה | מקומות 4–5 |
שלב ההצלבה > חצי גמר

| 0 | 1 | 2 | 3 | 4 |
| --- | --- | --- | --- | --- |
| 8 בספטמבר | טורקיה טורקיה | 79- 78 | גרמניה גרמניה | איסטנבול |
| 0 | 1 | 2 | 3 | 4 |
| --- | --- | --- | --- | --- |
| 8 בספטמבר | סרביה ומונטנגרו יוגוסלביה | 78- 65 | ספרד ספרד | איסטנבול |
שלב ההצלבה > מקום שלישי

| 0 | 1 | 2 | 3 | 4 |
| --- | --- | --- | --- | --- |
| 9 בספטמבר | גרמניה גרמניה | 90- 99 | ספרד ספרד | איסטנבול |
שלב ההצלבה > גמר

| 0 | 1 | 2 | 3 | 4 |
| --- | --- | --- | --- | --- |
| 9 בספטמבר | טורקיה טורקיה | 69- 78 | סרביה ומונטנגרו יוגוסלביה | איסטנבול |
פרסים

סרביה ומונטנגרו מארקו יאריץ'
סרביה ומונטנגרו פרדראג סטויאקוביץ'
רוסיה אנדריי קירילנקו
גרמניה דירק נוביצקי
ספרד פאו גאסול
דירוג סופי

| מקום | נבחרת |
| --- | --- |
1:  יוגוסלביה
2:  טורקיה
3:  ספרד
4:  גרמניה
5:  רוסיה
6:  צרפת
7:  קרואטיה
8:  לטביה
9-12:  ישראל
:  יוון
:  איטליה
:  ליטא
13-16:  סלובניה
:  אוקראינה
:  בוסניה והרצגובינה
:  אסטוניה
אמהרה

| --- | --- |
דגל אמהרהדגל אמהרה

 מדינה:  אתיופיה אתיופיה
 מושל:  אילו גובזה
 בירת המדינה:  גונדר
 שפה רשמית:  אמהרית
 תאריך ייסוד:  1992 
 שטח:  194,708.96 קמ"ר
 אוכלוסייה:  ‏
  ‑ במדינה:  39,134,988 (2017)
  ‑ צפיפות:  108.15 נפש לקמ"ר (2007)
 קואורדינטות:  11°39′39″N 37°57′28″E﻿ / ﻿11.6608°N 37.9578°E﻿ / 11.6608; 37.9578 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
אמהרה (באמהרית: አምሃራ) היא אחת מתשע המדינות המרכיבות את אתיופיה. אמהרה היא המדינה השנייה בגודל אוכלוסייתה (לאחר אורומיה), והשלישית בשטחה (לאחר סומלי). בצפונה גובלת אמהרה בתיגראי, במזרחה בעפר, בדרומה באורומיה, בדרום-מערבה בבנישנגול-גומאז ובמערבה בדרום סודאן.
היסטוריה

בדומה לשאר מדינות אתיופיה, אמהרה הוקמה במהלך תקופת ממשלת המעבר. גבולות אמהרה נקבעו על בסיס אתני-לשוני וכדי לכלול את השטחים בהם יש רוב אמהרי. לפני שנות ה-90 של המאה ה-20, להוציא שנות הכיבוש האיטלקי, מעולם לא הייתה יחידה מנהלית אחת שכללה את שטחי האמהרים.
בימי קדם אמהרה יושבה בידי האגאו. החל מהמאה ה-6 החלו האקסומים להתפשט לאזור, תחילה לאזורים וג ולסתה ואז לאנגות ובמאה ה-9 חצו את נהר הבשלו והגיעו אל מחוז אמהרה ההיסטורי. במחוז אמהרה התמזגו האגאו עם המתיישבים האקסומים ובכך התגבשו האמהרים. בשלהי המאה ה-13 שליט אמהרה, יקונו אמלק הדיח את אחרון קיסרי הזאגווה וייסד את השושלת הסולומונית שעתידה לשלוט על האימפריה האתיופית עד למהפכה בשנת 1974.
עם שלטון הקיסרים האמהרים האימפריה האתיופית החלה להתפשט לאזורים פגאניים שיושבו בעיקר באגאו. עם ההתפשטות תושבי אותם אזורים עברו אמהריזציה וכך כבר במאה ה-15 אזורי גוג'ם, בגמדר ושוואה היו לאזורי שתושביהם היו אמהריים. לאחר מלחמת אתיופיה-אדאל החלו האתיופים להעביר את בירתם לאזורי אגם טאנה שבהם ישבו ביתא ישראל. במרוצת המאות ה-16 וה-17 נכבשו וסופחו האזורים סביב האגם לרבות סמין, ארמצ'הו, קווארה, טקוסה והתחזקה השליטה בדמביה ווגרה. בתקופת התחייה היו האזורים הללו לאזורים אמהריים לחלוטין.
בחלוקה המנהלית שלאחר מלחמת השחרור אזור אמהרה היה לחלק מהמחוזות מבגמדר, וולו, גוג'ם ושאווה. כאשר נוצרה מדינת אמהרה סומנו המחוזות בהם חיו אמהריים חלקיו הצפון-מערביים של מחוז בגמדר שיושבו בתיגרנים סופחו למדינת תיגראי, החלק המזרחי של וולו שיושב בעפרים סופח למדינת עפר, החלק המערבי של גוג'ם שיושב בגומאזים סופח למדינת בנישנגול-גומאז והחלק הצפוני של שאווה שיושב באמהרים סופח לאמהרה כאשר יתר המחוז סופח למדינת אורומיה.
פוליטיקה

בבחירות האחרונות שהתרחשו בשנת 2005 גרפה מפלגת התנועה הדמוקרטית הלאומית האמהרית את מירב הקולות.
המפלגה זכתה ב-187 מושבים מתוך 294 המושבים בפרלמנט היושב בבירה בהר דר שמדרום לאגם טאנה. לעומת זאת מפלגת הקואליציה האיחוד הדמוקרטי גרפה 107 מושבים.
כיום עומד בראש המחוז המושל איאלאוו גובאז לאמהרה יש ייצוג של 138 מושבים בבית הנבחרים הפדרלי.
פוליטיקה > מושלים

אדיסו לגסה 1992 – אוקטובר 2000
יוסף רטה אוקטובר 2000 - 5 באוקטובר 2005
אילו גובזה 5 באוקטובר 2005 - נוכחי
גאוגרפיה

אמהרה מחולקת באופן טופוגרפי לשני חלקים עיקריים, הרמות והעמקים. הרמות מאופיינות על ידי שרשרות של הרים ומישורים. ראס דאשן (4,620 מטר), היא הפסגה הכי גבוהה באתיופיה, גאנה (4,236 מטר), צ'וק ( 4,184 מטר) ואבאן יאוסאף (4,190 מטר) הם ההרים הגבוהים במחוז. העמק מפריד ומכסה בעיקר את החלקים המזרחיים המערביים עם גובה שבין 500 ל-1,500 מטרים מעל פני הים.
כ-25% מכלל שטח המחוז הם אזורים שמעל ל-2,300 מטרים מעל פני הים, בהם מתקיימת גרסה של האקלים הימי (סימון Cwb בשיטת קפן), עם משקעים מועטים וכמעט ללא הבדלי טמפרטורה בין קיץ לחורף. 44% מהשטח הם אזורים שבין 1,500 ל-2,300 מטרים מעל פני הים, בהם שורר אקלים ים-תיכוני (סימון Csb), ו-31% הם אזורים שמתחת ל-1,500 מטרים בהם מתקיים אקלים סוואנה טרופי. הטמפרטורה הממוצעת השנתית של רוב האזורים נעה בין 15 ל-21 מעלות צלזיוס. עונת הגשמיים המרכזית היא עונת הקיץ, שמתחילה ביוני ומסתיימת בתחילת ספטמבר.
מחוז אמהרה נחלק בעיקר על ידי שלושה אגני ניקוז מרכזים, שהם העבאי, תכזה ואוואש. הנילוס הכחול (באמהרית: ዓባይ, עבי) הוא אגן הניקוז הגדול ביותר שמכסה שטח של 172,254 קמ"ר. שאורכו הכולל עד המפגש עם הנילוס הלבן בח'רטום הוא כ 1,450 קילומטרים, מהם 800 ק"מ בתוך אתיופיה. אגן הניקוז של נהר תכזה הוא כ-88,800 קמ"ר. בנוסף ישנם נהרות קטנים יותר אך משמעותיים והם האנאראב, מילי, קאסאם וג'אמה.
במרכז המחוז נמצא אגם טאנה, האגם הגדול ביותר באתיופיה, המכסה שטח של 36,000 קמ"ר. חוץ מטאנה ישנם אגמי מכתש נוספים כמו זאנגאני, גאדאנה, יאטילבה. אגמים קטנים יותר כוללים את ארדיבו 75 קמ"ר וולוגיה 35 קמ"ר. הנהרות והאגמים של המחוז הם בעלי פוטנציאל עצום לייצור כוח הידרואלקטרי, לדגה ולמערכות השקיה.
יעל אתיופי, זאב חבשי, בבון זנוב, צביון כחול, אנטילופות, צבועים ותנינים ועשרות רבות אחרות שנמצאים באזור, במיוחד בפארק הלאומי הרי סמן. ישנם גם סוגי עופות פראיים כמו קיכלי, שקנאים, עגוריים, איביסים, ורבים אחרים.
במחוז אמהרה ישנם מינרלים כמו פחם, צדפות, אבן גיר, פחם חום, גבס, אבני חן, צורן דו-חמצני, גופרית ובנטוניט. מעיינות חמים ומים מינרלים גם נמצאים באזור.
כלכלה

כ 85% מאכלוסייה הם חקלאים. חיטה, תירס, שיבולת-שועל, שעועית ואפונה, הם היבולים העיקריים. יבולים כמו כותנה, שומשום חמניות וקני סוף, מכסים אזורים שלמים בעמקי המחוז. אמצעי המים מאגם טאנה וכל נחלים האזור מספקים את מקור המים. ישנם 450,000 הקטארים של השקיה, שעוזרים במיוחד להתפתחות הטרסות.
אוכלוסיית משק החי של המחוז מוערכת בכ-9.1 מיליון בקר, 8.4 מיליון כבשים ועיזים, 1.6 מיליון סוסים,
 ו-8.5 מיליון עופות. 40% מאוכלוסיית המשק חי באתיופיה נמצאת באמהרה.
דמוגרפיה > אוכלוסין

נכון לשנת 2007 חיים באמהרה 17,214,056 תושבים,
דמוגרפיה > אתניות

חלוקת תושבי אמהרה לפי קבוצות אתניות:
אמהרים – 91.48%
אגאו - 4.85%
אוי – 3.46%
חמר – 1.39%
אורומו – 2.62%
ארגובה – 0.41%
קבוצות אחרות - 0.64%
דמוגרפיה > דת

חלוקת תושבי אמהרה לפי דת:
נוצרים - 82.7%
נוצרים אורתודוקסים – 82.5%
נוצרים פרוטסטנטים – 0.2%
מוסלמים 17.2%
דתות אחרות – 0.1%
מורשת ותיירות

אתרים היסטוריים במחוז הם הכנסיות המפורסמות החצובות בסלע בלליבלה מהמאה ה-12, הארמונות הקיסריים בגונדר. ציורי הציור הקיר המסורתיים, הגופה המשומרת של האצילים הנמצאים במנזרים העתיקים באיי אגם טאנה, וגם ההרים של הפארק הלאומי סאמיאן (ביתם ההיסטורי של יהודי אתיופיה), והיעל האתיופי הנדיר הם כיום אתרי תיירות, שלושה אתרי תיירות שנמצאים במחוז רושמים באונסק"ו כאתרי מורשת עולמית. חוץ מהאתרים הידועים הללו, מפלי הנילוס הכחול, המערות והאבנים הייחודיות הישירות בנפת שוואה הצפונית, וכנסיית מארטו מאריאם הן אתרי תיירת מיוחדים.
מחוזות

אמהרה מורכבת מאחד עשר מחוזות. עיר הבירה בהר דר אינה כלולה בשום מחוז והיא עיר עצמאית במעמד מחוז.
אגאו אוי
אורומיה
בהר דר
מזרח גוג'ם
מערב גוג'ם
דרום גונדר
צפון גונדר
וג המרה
דרום וולו
צפון וולו
שוואה הצפונית
הערות שוליים

↑  כל הקיסרים הסולומנים היו וזוהו עם התרבות האמהרית להוציא את הקיסר יוהנס הרביעי (1872-1889) שהיה תיגרני.
↑  M. Taye, F. Zewdu, D. Ayalew, Characterizing the Climate System of Western Amhara, Ethiopia: A GIS Approach, American Journal of Research Communication, 10 1, 2013, עמ' 319-355
| מחוזות אמהרה |
| --- | --- | --- |
| עיר בעלת מעמד מחוז | בהר דר |  |
| מחוזות | אגאו אוי • אורומיה • דרום גונדר • צפון גונדר • מזרח גוג'ם • מערב גוג'ם • וג המרה • דרום וולו • צפון וולו • צפון שוה |  |
| נפה בעלת מעמד מיוחד | ארגובה |  |
| מדינות אתיופיה |
| --- | --- | --- |
| מדינות | אורומיה • אמהרה • בנישנגול-גומאז • גמבלה • מדינת עמי דרום מערב אתיופיה • מרכז אתיופיה • דרום אתיופיה • הררי • סומלי • עפר • תיגראי • סידאמה |  |
| ערים עצמאיות | אדיס אבבה • דירה דאווה |  |
| --- | --- |
בקרת זהויות :  NLI: 987007535500705171  GND: 4841796-8  LCCN: n96900856  MusicBrainz: d575ba3a-157b-42e8-9f98-8caa7630ae59  VIAF: 143237309   WorldCat (עם VIAF): 143237309 
הרי סימן
פאסיל גמב שבגונדר
מראה כללי של הרמה האתיופית ברקע ראס דשן
כנסייה חצובה בסלע בלליבלה
אנגלית בריטית

| --- | --- |
 מדינות:  אנגליה, הממלכה המאוחדת
 אזורים:  הממלכה המאוחדת 
 כתב:  אלפבית לטיני 
 קוד שפה:  en-gb 
 ראו גם:  שפה • כתב • רשימת שפות
 
אנגלית בריטית היא מגוון ניבי השפה האנגלית הנמצאים בשימוש בבריטניה, על גרסאותיהם השונות, להבדיל מאלו שבקרב דוברי האנגלית האחרים בעולם.
ניבי האנגלית הבריטית
ניבי האיים הבריטים
מבטא

אף על פי ש"אנגלית בריטית" הוא מונח כללי המתאר את האנגלית בבריטניה, האנגלית המדוברת בחלקיה השונים של בריטניה משתנה במידה משמעותית. ישנו שוני במבטאים לא רק בין אזורים שונים בממלכה, כגון אירלנד הצפונית, סקוטלנד וויילס, אלא גם בין ערים שונות בתוך אנגליה ואף בין מחוזות שונים בתוך לונדון. מבחינה היסטורית, השימוש הנפוץ באנגלית ברחבי העולם מיוחס לכוחה של האימפריה הבריטית, ששלטה בימיה הגדולים בחלקים נרחבים של העולם. המבטא האנגלי הנפוץ ביותר בקרב המעמד העליון התפתח באזור שסביב הבירה לונדון, ובערים בהן היו אוניברסיטאות גדולות דוגמת אוקספורד וקיימברידג': "ההגייה המקובלת" (Received Pronunciation, או RP) נתפשת תדיר גם כיום כ"אנגלית הבריטית" הקלאסית. אף כי ה-RP עודנו זוכה ליוקרה רבה, השימוש בו החל לדעוך גם בקרב המעמדות המשכילים.
למרות הקישור הסטריאוטיפי בינו לבריטניה, הרוב המוחלט של האוכלוסייה דובר ניבים ומבטאים אזוריים. החלוקה העיקרית היא בין מבטאים צפוניים, תיכונים ודרומיים, המתפצלים לאינספור מבטאים מקומיים. האיזוגלוסה (תיחום גאוגרפי בין אופני הגייה) הבולטת ביותר באי היא זו העוברת בקו שרופשייר-ברמינגהאם-שפך הוואש, שמדרום לה יש הבחנה בין הגיית תנועה כמעט-אחורית, כמעט-סגורה, מעוגלת () לתנועה אחורית, חצי-פתוחה, בלתי-מעוגלת () ומצפון לה היא אינה קיימת. ה-u ב-strut וב-foot נהגית בצפון באותו אופן. בין הניבים האנגלו-בריטיים ישנם לדוגמה:
אנגלית שפך התמזה (Estuary English), הרווחת בדרום-מזרח אנגליה ונחשבת לתחליף מתנשא (posh) פחות להגייה המקובלת. היא מתאפיינת למשל בשימוש בעיצור סדקי, סותם, אטום (א) לעומת היגוי מלא של עיצור מכתשי, סותם, אטום (ט) ב-RP. כך "סקוטלנד" נקרא "סקואְלנד."
קוקנית (Cockney), המזוהה עם המעמד הנמוך בלונדון וניכרת בשיטוח דיפתונגים לתנועות בודדות והיעלמות העיצור סדקי, חוכך, אטום (ה) בראשי מילים. כך time מבוטא "טאם" ו-house נעשה "אאוס".
מאנקונית (Mancunian), הרווחת במנצ'סטר והסביבה. כוללת השמטת הה"א בראש מילה וגם הגימ"ל בסופה (hanging קרי "אנגין"), אי-הגייה של הטי"ת בסוף מילה, הגייה זהה לרוב של u קצרה וארוכה (fudge כב-foot), ודגש חזק בתנועות.
סקאוס (Scouse), הנפוץ בליברפול והחבל. בין תכונותיו הבולטות הן הגייה של k בסוף מילה כ-ch ‏(book קרי "בוך").
טייק (Tyke), קבוצת הניבים של חבל יורקשייר. מלבד הגייה מיושנת, מכיל גם אוצר מילים גדול שמקורו ויקינגי.
מגוון ההגיות והמשלבים הלשוניים קשור בקשר הדוק למערכת המעמדות ההיסטורית במדינה, וטעון במשמעויות חברתיות ותרבותיות חזקות. כך, סר מייקל קיין היה אולי השחקן הראשון שהרהיב עוז לא לזנוח כליל את מבטא מעמד הפועלים שלו ולעבור ל-RP כשהחל להופיע בתיאטרון ובקולנוע, אף כי היה חייב לוותר על הקוקנית הטבעית למען הנהירות. הנושא נדון רבות בתרבות, למשל ב"גבירתי הנאווה". כיום מקובל הרבה יותר בקולנוע העולמי להציג דוברי מבטא עממי, כמו ג'ייסון סטיית'האם, כסמל לבריטיות אותנטית.
החל מאמצע המאה ה-20, עת החל לדעוך כוכבה של האימפריה הבריטית, ועד ימינו, מקושר מעמדה הרם של השפה האנגלית לדומיננטיות הכלכלית, הצבאית והפוליטית חובקת העולם של ארצות הברית, והאנגלית האמריקאית נחשבת בימינו בעיני רבים לניב המרכזי של האנגלית בעולם, במיוחד עקב הכמות העצומה של תוצרים תרבותיים המגיעים מארצות הברית.
האנגלית המדוברת (ובעיקר הכתובה) בבריטניה היא בעלת השפעה על האנגלית ברבות ממדינות חבר העמים הבריטי, ובכללן קנדה, אוסטרליה, דרום אפריקה והודו.
איות

חלק נוסף בו שונה האנגלית הבריטית מניבים אחרים של אנגלית, הוא האיות. מילים רבות נכתבות באופן שונה, כאשר לעיתים מדובר בסיומות או תחיליות של קבוצת מילים שלמה. כך למשל, אף על פי שמילון אוקספורד מעדיף את הסיומת "ize" כך, כפי שמקובל גם בארצות הברית, באנגלית בריטית היא מאויתת לרוב כ-"ise". הסיומת "er" במילים כמו "center", "liter" וכדומה, נכתבת באנגלית בריטית "re"‏ ("centre", "litre"). ככלל, המגמה באנגלית אמריקאית היא בכיוון של הפשטה וקירוב האיות להגייה. הסיומות "ize" ו-"er" הן דוגמאות טובות לכך.
אוצר מילים

אוצר המילים באנגלית הבריטית כולל מילים מסוימות שבניבים אחרים מוחלפות במילים אחרות. למשל, ה-"lift" הבריטי הוא ה-"elevator" האמריקאי. לפעמים השוני הוא בקיצור של מילים בשמות עצם ארוכים וכדומה.
בנוסף, מילים מסוימות מתפרשות אחרת באנגלית בריטית לעומת ניבים אחרים של אנגלית.
ראו גם

אנגלית אמריקאית
אנגלית קנדית
אנגלית אוסטרלית
הערות שוליים

↑  נקרא כך גם בניו זילנד, באירלנד, באוסטרליה ובדרום אפריקה
↑  נקרא כך גם בקנדה
אנדרטת האריה

| --- | --- |

 מידע כללי
 סוג:  פסל, אתר הנצחה 
 על שם:  חיילי המשמר השווייצרי שנהרגו במהלך המהפכה הצרפתית
 כתובת:  Denkmalstrasse 
 מיקום:  לוצרן 
 מדינה:  שווייץ 
 הקמה ובנייה
 תקופת הבנייה:  ?–1821
 תאריך פתיחה רשמי:  1821 
 חומרי בנייה:  אבן חול 
 יוצר:  ברטל תורוואלסן, לוקאס אהורן 
 קואורדינטות:  47°03′30″N 8°18′40″E﻿ / ﻿47.058333333333°N 8.3111111111111°E﻿ / 47.058333333333; 8.3111111111111
 he
 
אנדרטת האריה הגוסס (בגרמנית: Löwendenkmal) הוקמה בעיר לוצרן שבשווייץ בשנת 1821 לזכר מאות חיילי המשמר השווייצרי, שנהרגו ב-10 באוגוסט 1792, במהלך המהפכה הצרפתית, כאשר הגנו על ארמון הטווילרי בפריז.
רקע

מתחילת המאה ה-17 שירתה חטיבה של שכירי חרב שווייצריים במסגרת אנשי משק הבית של המלוכה הצרפתית. בשנת 1789 אולץ המלך לואי השישה עשר לעקור מארמון ורסאי למגורים בארמון הטווילרי. ב-10 באוגוסט 1792 הסתערו המוני מהפכנים על הארמון. המשפחה המלכותית נמלטה ממנו ומצאה מקלט בבניין האספה המחוקקת. אנשי המשמר השווייצריים לחמו בתוקפים אך הוכרעו על ידי מספרם העדיף. למעלה משש מאות מהם נהרגו בלחימה או נטבחו לאחריה. עוד כמאתיים מתו מפצעיהם לאחר שנכלאו, או שהומתו בטבח חודש ספטמבר שלאחר מכן. כמאה שווייצרים נמלטו מהארמון וניצלו, כמו גם פלוגה של 300 מהם שנשלחה לנורמנדי מספר ימים לפני הקרב. רוב קציני החיל נהרגו בקרב. מפקד הארמון, מיור קארל יוזף פון באכמן (Karl Josef von Bachmann), נשאר בחיים, נשפט והוצא להורג בספטמבר בעריפת ראש, כשהוא לובש עדיין את מעיל המדים האדום שלו. שני קצינים שווייצרים הגיעו לימים לדרגות קצונה בכירות בצבאו של נפוליאון בונפרטה.
היוזמה להקמת האנדרטה הייתה של קארל פייפר פון אלטישופן (Karl Pfyffer von Altishofen), קצין במשמר השווייצרי, שנמצא בחופשה בלוצרן בעת הקרב. בשנת 1818 הוא החל לאסוף כסף להקמתה, והיא הוקמה לבסוף במהלך השנים 1820–1821.
האנדרטה

האנדרטה היא פסל תבליט וכיתוב חצובים בסלע באורך של עשרה מטרים ובגובה של ששה מטרים, אשר סותתו בדופנה של מחצבת אבן חול לשעבר ליד העיר לוצרן (האתר נמצא כיום בתוך גבולות העיר). הפסל מתאר אריה הפצוע פצעי מוות, אשר נדקר על ידי חנית, רובץ במאורתו. הוא נשען על גבי מגן הנושא את סמל הפלר דה ליס של בית המלוכה הצרפתי. לצידו מונח מגן נוסף הנושא את סמל שווייץ. בקיר הסלע מעל האריה נחרתה הכתובת Helvetiorum Fidei ac Virtuti (לנאמנות ולגבורה של השווייצרים). הכתובת החקוקה בסלע מתחת לאריה מונה את שמות הקצינים שנהרגו ומציינת את מספר החיילים שנהרגו (DCCLX = 760) וששרדו (CCCL = 350). לפני הפסל מצויה בריכת מים ובה מזרקה והם מוקפים על ידי צמחייה.
האנדרטה עוצבה על ידי הפסל הדני ברטל תורוואלסן ונחצבה בקיר המחצבה על ידי לוקאס אהורן (Lukas Ahorn).
הסופר האמריקאי מארק טוויין ביקר באנדרטה במהלך מסעו לאירופה ב-1867 ותיאר את התרשמותו העזה ממנה בספרו A Tramp Abroad.
דמות האריה באנדרטה הועתקה ב-1894 על ידי תומאס בריידי (1849–‏1907) לפסלו האריה מאטלנטה, הניצב בבית הקברות אוקלנד בעיר אטלנטה שבארצות הברית.
אנדרואיד 11

| --- | --- |

אנדרואיד 11 על מכשיר פיקסל 4a
אנדרואיד 11 על מכשיר פיקסל 4a
 מפתח:  Open Handset Alliance 
 מחזור חיים:  19 בפברואר 2020 – הווה (4 שנים) 
 אתר אינטרנט:  https://android.com/android-11 
 → אנדרואיד 10אנדרואיד 12 ←
 
אנדרואיד 11 היא גרסה של מערכת ההפעלה לניידים אנדרואיד שיצאה ב-2020.
היסטוריה

הגרסה הראשונה למפתחים יצאה ב-19 בפברואר 2020, כאימג' לטלפונים חכמים הנתמכים של גוגל פיקסל (החל ממכשירי פיקסל 2). גרסה שנייה של התצוגה המקדימה יצאה ב-18 במרץ 2020 וגרסה שלישית יצאה ב-23 באפריל 2020. גרסת הבטא הראשונה החלה להגיע למשתמשים בודדים ב-2 ביוני, לאחר שהשקתה בכנס רשמי נדחתה בטענה שזה אינו זמן לחגוג, ככל הנראה בעקבות רצח ג'ורג' פלויד. גרסת הבטא תוכננה לצאת כחלק מכנס I/O של גוגל, שבוטל בגלל מגפת הקורונה. הגרסה הגיעה לכלל המכשירים הנתמכים ב-10 ביוני. מצב של "יציבות הפלטפורמה" תוכנן ליולי 2020, והיציאה הסופית הייתה ב-9 בספטמבר 2020.
בדומה לאנדרואיד 10, שם הגרסה הוא מספר ולא אות כמו בגרסות שקדמו. הלוגו של המהדורה כולל חוגה המציגה את המספר 11 - בהשראת הסרט המוזיקלי ספיינל טאפ.
הגרסה תופץ למכשירי סמסונג החל מדצמבר 2020 וכלה בספטמבר 2021.
מאפיינים

תמיכה משופרת בטלפונים חכמים מתקפלים (כולל תמיכה בחיישני זווית ציר).
תמיכה בגלישה סלולרית מהדור החמישי: 5G (כולל ממשק API להבחנה בין רשתות 5G עצמאיות).
Mainline Project (שירות לרכיבי מערכת באמצעות חנות Google Play).
הסרטת מסך באופן מובנה (ללא צורך בהתקנת אפליקציה).
פורמט תמונה יעיל HEIF.
תמיכה באימות זהות STIR/SHAKEN.
אזור ייעודי לשיחות במסך ההתראות.
אפשרות לאשר הרשאות באופן חד פעמי (בדומה ל-iOS 13).
אכיפה חזקה יותר של הגבלות תחומי האחסון.
לאחר עדכון מערכת, אפליקציות יכולות לחדש גישה לאחסון מוצפן באופן אוטומטי ללא אימות מחודש.
אפשרות לדבג באמצעות חיבור לרשת אלחוטית, ללא צורך בחיבור פיזי של המחשב למכשיר.
הערות שוליים

↑  "Android 11: Developer Preview 2". Official Google developers blog. 2020-03-18.
↑  Android 11’s first beta lands early for some Pixel owners
↑  Haselton, Todd (2020-03-20). "Google's big developer conference is now completely canceled because of coronavirus". CNBC (באנגלית). נבדק ב-2020-04-06.
↑  How to install the Android 11 public beta
1 2  Bohn, Dieter (19 בפברואר 2020). "Google releases Android 11 developer preview earlier than expected". The Verge. נבדק ב-19 בפברואר 2020. {{cite web}}:  (עזרה)
↑  "Android 11 will have 3 developer previews and 3 betas before release". Android Police. 19 בפברואר 2020. נבדק ב-19 בפברואר 2020. {{cite web}}:  (עזרה)
↑  Amadeo, Ron (2020-02-19). "Google launches the Android 11 Developer Preview today". Ars Technica (באנגלית אמריקאית). נבדק ב-2020-04-06.
↑  רשמי: זה לו"ז העדכון של מכשירי סמסונג ל-Android 11
↑  Gartenberg, Chaim (2020-02-19). "The most interesting new Android 11 features so far". The Verge (באנגלית). נבדק ב-2020-02-20.
↑  Condon, Stephanie. "Google releases second developer preview of Android 11". ZDNet (באנגלית). נבדק ב-2020-04-06.
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת: אנדרואיד 10 | אנדרואיד 11  2020 | גרסה עוקבת: אנדרואיד 12 |
אלסנדרו נסטה

אלסנדרו ג'ובאני פקוטיו נסטה (באיטלקית: Alessandro Giovanni Faccutio Nesta; נולד ב-19 במרץ 1976 ברומא) הוא כדורגלן עבר איטלקי ששיחק בעמדת הבלם וכיום מאמן את קבוצת מונצה. הוא זכה במונדיאל 2006 עם נבחרת איטליה ופעמיים בליגת האלופות, בנוסף לתארים אישיים רבים, בהם ארבע בחירות לנבחרת השנה של אופ"א - שני רק לתיירי הנרי במספר הזכיות - וארבע בחירות לשחקן ההגנה המצטיין בסרייה א'. הוא נבחר לאחד מ-125 הכדורגלנים החיים הטובים בעולם ב-2004.
קריירת המועדונים > ראשית הקריירה

נסטה גדל באזור צ'ינצ'יטה שברומא, והחל לשחק כדורגל לראשונה כבר בגיל 9, עת למד בבית הספר "מרגריטה בוסקו". בצעירותו הוא הגיע לעיתים רבות לצפות באימוני הכדורגל של אחיו, אבדין, אשר נרשם למועדון כדורגל מקומי באותו זמן. בלחצו של אלסנדרו, רשם אביו גם אותו למשחק במועדון, במה שסימן את תחילת הקריירה של נסטה.
הכישרון שהפגין נסטה במשחקיו זוהה לראשונה על ידי פרנצ'סקו רוקה, סקאוט של קבוצת א.ס. רומא. רומא הגישה הצעה לנסטה להצטרף לשורות המועדון בגיל 17 והוא עמד בפני חתימה על חוזה, אך אביו דחה לבסוף את ההצעה. ב-1985 הצטרף נסטה לאקדמיה של מחלקת הנוער של לאציו, שם פיתח את יכולתו לשחק בעמדות מגוונות על המגרש - הוא שיחק במסגרת האקדמיה הן כחלוץ והן כקשר התקפי, לפני שביסס את תפקידו בחוליית ההגנה. באותן שנים החל נסטה להופיע במדי הנבחרות הצעירות של איטליה, וב-1993 קודם לראשונה לסגל הקבוצה הבוגרת של לאציו.
נסטה שיחק בלאציו במשך כעשר שנים, והיה לאחד מהשחקנים החשובים ולמנהיגים של הגנת הקבוצה. הוא החל לכהן כקפטן הקבוצה בשנת 1997, ובעונת 1997/1998 סייע לה לזכות בגביע האיטלקי לאחר שכבש את שער הניצחון במשחק הגמר, מול מילאן. באותה עונה הוא נבחר לתואר הכדורגלן הצעיר של השנה בסרייה א'. ב-1999 סייע נסטה ללאציו לזכות בגביע אירופה למחזיקות גביע ובסופר קאפ האירופי, ובעונת 1999/2000 הגיע עם הקבוצה לעונת השיא שלה, שהסתיימה בזכייה ב"דאבל" - אליפות הסרייה א' והגביע האיטלקי. בנוסף להצלחה הקבוצתית הוא זכה בעונה זו בתואר שחקן ההגנה המצטיין בסרייה א'.